CELEX: 32011D0753
Language: lt
Date: 1321574400000
Title: 2011/753/ES: 2011 m. lapkričio 18 d. Komisijos sprendimas, kuriuo nustatomos taisyklės ir skaičiavimo metodai, pagal kuriuos tikrinama, kaip siekiama Europos Parlamento ir Tarybos direktyvos 2008/98/EB 11 straipsnio 2 dalyje nustatytų tikslų (pranešta dokumentu Nr. C(2011) 8165)

25.11.2011   
            
            
               LT
            
            
               Europos Sąjungos oficialusis leidinys
            
            
               L 310/11
            
         KOMISIJOS SPRENDIMAS
   2011 m. lapkričio 18 d.
   kuriuo nustatomos taisyklės ir skaičiavimo metodai, pagal kuriuos tikrinama, kaip siekiama Europos Parlamento ir Tarybos direktyvos 2008/98/EB 11 straipsnio 2 dalyje nustatytų tikslų
   (pranešta dokumentu Nr. C(2011) 8165)
   (2011/753/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. lapkričio 19 d. Europos Parlamento ir Tarybos direktyvą 2008/98/EB dėl atliekų ir panaikinančią kai kurias direktyvas (1), ypač į jos 11 straipsnio 3 dalį,
   kadangi:
   
               (1)
            
            
               tam, kad būtų užtikrintas veiksmingas Direktyvos 2008/98/EB 11 straipsnio 2 dalyje nustatytų tikslų įgyvendinimas, tikslinga apibrėžti taisykles, kaip bus siekiama šių tikslų;
            
         
               (2)
            
            
               taip pat reikia nustatyti metodus, pagal kuriuos būtų apskaičiuojama paruoštų pakartotinai naudoti, perdirbti ir naudoti medžiagoms gauti komunalinių, statybos ir griovimo atliekų dalis, kad būtų galima patikrinti ir stebėti, kaip siekiama Direktyvos 2008/98/EB 11 straipsnio 2 dalyje nustatytų tikslų;
            
         
               (3)
            
            
               pagal Direktyvos 2008/98/EB 11 straipsnio 2 dalies a punktą valstybėms narėms suteikta tam tikro lankstumo dėl komunalinių atliekų srautų, kuriems nustatyti tikslai. Tačiau tikslinga valstybėms narėms apibūdinti įvairius variantus, kad būtų aiškiau, kaip praktiškai taikyti tikrinimo, kaip siekiama šių tikslų, rezultatus.
            
         
               (4)
            
            
               kad būtų išvengta papildomos administracinės naštos, tikrinant, kaip siekiama 2008/98/EB 11 straipsnio 2 dalyje nustatytų tikslų, reikėtų kuo dažniau naudoti atliekų statistikos duomenis, praneštus pagal 2002 m. lapkričio 25 d. Europos Parlamento ir Tarybos reglamentą (EB) Nr. 2150/2002 dėl atliekų statistikos (2);
            
         
               (5)
            
            
               tais atvejais, kai atliekos išvežamos už Sąjungos ribų ir kai yra patikimų įrodymų, kad paruošimas pakartotinai naudoti, perdirbti arba naudoti buvo vykdytas sąlygomis, kurios yra lygiavertės nustatytosioms Sąjungos teisės aktuose, į tokias atliekas reikėtų atsižvelgti tikrinant, kaip siekiama 2008/98/EB 11 straipsnio 2 dalyje nustatytų tikslų;
            
         
               (6)
            
            
               šį sprendimą gali tekti peržiūrėti, jei bus imtasi priemonių tikslų įgyvendinimui sustiprinti arba jei bus nustatyti su kitais atliekų srautais susiję tikslai;
            
         
               (7)
            
            
               šiame sprendime numatytos priemonės atitinka Direktyvos 2008/98/EB 39 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąvokų apibrėžtys
   Be nustatytųjų Direktyvos 2008/98/EB 3 straipsnyje, šiame sprendime vartojamos šios sąvokos:
   1)   buitinės atliekos– namų ūkiuose susidarančios atliekos;
   2)   panašios atliekos– savo pobūdžiu ir sudėtimi panašios į buitines atliekas, išskyrus gamybos atliekas, žemės ūkio ir miškininkystės atliekas;
   3)   komunalinės atliekos– buitinės atliekos ir panašios atliekos;
   4)   statybos ir griovimo atliekos– atliekos, atitinkančios Komisijos sprendimo 2000/532/EB (3) priedo 17 skyriaus atliekų kodus, išskyrus pavojingas atliekas ir 170504 kategorijoje nurodytas natūraliai susidarančias medžiagas;
   5)   naudojimas medžiagoms gauti– bet kuri naudojimo operacija, išskyrus naudojimo operacijas energijai gauti ir perdirbimo į medžiagas, kurios turi būti naudojamos kaip kuras, operacijas;
   6)   užpildymas– naudojimo operacija, kurią atliekant tinkamos atliekos naudojamos medžiagoms, kurios nėra atliekos, pakeisti – jomis užpildomos iškastos vietos arba jos naudojamos inžineriniais tikslais formuojant kraštovaizdį.
   2 straipsnis
   Bendrieji reikalavimai
   Tikrinant, kaip siekiama Direktyvos 2008/98/EB 11 straipsnio 2 dalyje nustatytų tikslų, taikomos šios taisyklės:
   
               1.
            
            
               Valstybės narės tikrina, kaip siekiama Direktyvos 2008/98/EB 11 straipsnio 2 dalyje nustatytų tikslų, apskaičiuodamos per vienerius kalendorinius metus susidariusių atliekų srautų ir paruoštų pakartotinai naudoti, perdirbtų ar kitaip panaudotų medžiagoms gauti atliekų srautų svorį.
            
         
               2.
            
            
               Paruoštų pakartotinai naudoti, perdirbtų ar panaudotų medžiagoms gauti atliekų srautų svoris nustatomas apskaičiuojant atliekų žaliavas, panaudotas ruošiantis pakartotinai naudoti, galutinai perdirbti arba kitaip galutinai panaudoti medžiagoms gauti. Pasirengimo operacija, atliekama prieš pateikiant atliekas naudojimo arba šalinimo operacijai, nėra galutinio naudojimo ar kokia kita galutinio naudojimo medžiagoms gauti operacija. Jeigu atliekos surenkamos atskirai arba atliekų rūšiavimo įmonės produkcija siunčiama perdirbti ar kitaip naudoti medžiagoms gauti nepatiriant didelių nuostolių, galima laikyti, kad tokių atliekų svoris lygus atliekų, paruoštų pakartotinai naudoti, perdirbtų ar kitaip panaudotų medžiagoms gauti, svoriui.
            
         
               3.
            
            
               Paruoštų pakartotinai naudoti atliekų kiekis įtraukiamas į perdirbtų atliekų kiekį ir apie jį pranešti atskirai nereikia.
            
         
               4.
            
            
               Tais atvejais, kai atliekos siunčiamos į kitą valstybę narę paruošti jas pakartotinai naudoti, perdirbti arba naudoti kitoms medžiagoms gauti, jas galima įskaičiuoti tik į tos valstybės narės, kurioje jos buvo surinktos, tikslus.
            
         
               5.
            
            
               Tais atvejais, kai atliekos išvežamos už Sąjungos ribų paruošti jas pakartotinai naudoti, perdirbti ar kitaip panaudoti medžiagoms gauti, jos skaičiuojamos kaip paruoštos pakartotinai naudoti, perdirbtos ar kitaip panaudotos medžiagoms gauti tik jeigu yra patikimų įrodymų, kad atliekos buvo vežtos laikantis Europos Parlamento ir Tarybos reglamento (EB) Nr. 1013/2006 (4) nuostatų, ypač jo 49 straipsnio 2 dalies.
            
         
               6.
            
            
               Jeigu apskaičiuojant tikslą įtraukiamas biologiškai skaidžių atliekų aerobinis arba anaerobinis apdorojimas, žaliavas aerobiniam arba anaerobiniam apdorojimui galima skaičiuoti kaip perdirbtas atliekas, jeigu po apdorojimo gaunamas kompostas arba atliekų pūdymo liekanos, kurie po atitinkamo tolesnio perdirbimo naudojami kaip perdirbti produktai ar medžiagos, skirti žemei tręšti ir taip suteikti naudos žemės ūkiui arba gerinti aplinkos būklę.
            
         3 straipsnis
   Komunalinės atliekos
   1.   Tikrindamos, kaip siekiama Direktyvos 2008/98/EB 11 straipsnio 2 dalies a punkte nustatytų tikslų, taikomų komunalinėms atliekoms, valstybės narės tikslą nustato vienam iš šių aspektų:
   
               a)
            
            
               popierinių, metalinių, plastikinių ir stiklinių buitinių atliekų paruošimui pakartotinai naudoti ir perdirbti;
            
         
               b)
            
            
               popierinių, metalinių, plastikinių ir stiklinių buitinių atliekų ir kitų vienarūšių buitinių atliekų arba kitos kilmės panašių atliekų paruošimui pakartotinai naudoti ir perdirbti;
            
         
               c)
            
            
               buitinių atliekų paruošimui pakartotinai naudoti ir perdirbti;
            
         
               d)
            
            
               komunalinių atliekų paruošimui pakartotinai naudoti ir perdirbti.
            
         2.   Tikslas nustatomas bendram valstybės narės pagal šio straipsnio 1 dalį pasirinktų atliekų rūšies atliekų srauto kiekiui.
   3.   Valstybės narės taiko šio sprendimo I priede nustatytą skaičiavimo metodą, atitinkantį valstybės narės pagal 1 dalį pasirinktą variantą.
   4.   Valstybių narių įgyvendinimo ataskaitos dėl komunalinių atliekų atitinka konkrečius reikalavimus, nustatytus I ir II prieduose.
   5.   Valstybės narės informuoja Komisiją apie pagal šio straipsnio 1 dalį pasirinktą variantą pirmojoje įgyvendinimo ataskaitoje, nurodytoje Direktyvos 2008/98/EB 37 straipsnio 1 dalyje.
   6.   Valstybė narė gali pakeisti savo pasirinkimą, kol nepateikė 2020 m. įgyvendinimo ataskaitos, jeigu ji gali užtikrinti praneštų duomenų nuoseklumą.
   4 straipsnis
   Statybos ir griovimo atliekos
   1.   Valstybės narės taiko šio sprendimo III priede nustatytą skaičiavimo metodą, apskaičiuodamos Direktyvos 2008/98/EB 11 straipsnio 2 dalies b punkte nustatytą tikslą, taikomą statybos ir griovimo atliekoms.
   2.   Valstybių narių įgyvendinimo ataskaitos dėl statybos ir griovimo atliekų atitinka konkrečius reikalavimus, nustatytus III priede.
   3.   Apie atliekų, naudojamų užpildymo operacijose, kiekį pranešama atskirai nuo paruoštų pakartotinai naudoti, perdirbtų arba panaudotų atliekant kokią nors kitą naudojimo medžiagoms gauti operaciją atliekų kiekio. Atliekų perdirbimas į medžiagas, kurios bus naudojamos užpildymo operacijose, į ataskaitas taip pat įtraukiamas kaip užpildymas.
   5 straipsnis
   Valstybių narių teikiamos ataskaitos
   1.   Valstybės narės praneša Komisijai apie pažangą, padarytą siekiant Direktyvos 2008/98/EB 11 straipsnio 2 dalyje nustatytų tikslų, pateikdamos tos direktyvos 37 straipsnyje nurodytą įgyvendinimo ataskaitą.
   2.   Valstybės narės įgyvendinimo ataskaitose pateikia kiekvienų trejų metų atskaitinio laikotarpio metų arba Reglamento (EB) Nr. 2150/2002 I priedo 5 skyriuje nustatytų atskaitinių laikotarpių metų duomenis apie pasirengimo pakartotinai naudoti atitinkamus atliekų srautus, juos perdirbti ir naudoti medžiagoms gauti būklę.
   3.   Įgyvendinimo ataskaitoje valstybės narės parodo, kad jos pasiekė Direktyvos 2008/98/EB 11 straipsnio 2 dalyje nurodytus tikslus, nurodydamos 2020 m. perdirbtų arba panaudotų atitinkamų atliekų srautų kiekius.
   4.   Šiuo sprendimu reikalaujamus pateikti duomenis ir metaduomenis valstybės narės perduoda elektroniniu būdu, laikydamosi Eurostato nustatyto pasikeitimo duomenimis standarto.
   6 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2011 m. lapkričio 18 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 312, 2008 11 22, p. 3.
   
      (2)  OL L 332, 2002 12 9, p. 1.
   
      (3)  OL L 226, 2000 9 6, p. 3.
   
      (4)  OL L 190, 2006 7 12, p. 1.
   
      I PRIEDAS
      
         ŠIO SPRENDIMO 3 STRAIPSNIO 3 DALYJE MINIMI TIKSLŲ, TAIKOMŲ KOMUNALINĖMS ATLIEKOMS, SKAIČIAVIMO METODAI
      
      
                  Šio sprendimo 3 straipsnio 1 dalyje nurodytas variantas
               
               
                  Skaičiavimo metodas
               
               
                  Valstybių narių įgyvendinimo ataskaitoms taikomi konkretūs reikalavimai
               
            
                  Popierinių, metalinių, plastikinių ir stiklinių buitinių atliekų paruošimas pakartotinai naudoti ir perdirbti
               
               
                  1   skaičiavimo metodas
                  
                     
               
               
                  Valstybės narės naudoja nacionalinius duomenis. Galima naudoti duomenis, gautus vykdant kitus įsipareigojimus informuoti apie atliekas, ir pritaikyti juos atsižvelgiant į nacionalines sąlygas. Kartu su duomenimis valstybės narės pateikia ataskaitą, kurioje paaiškinama, kaip buvo apskaičiuotas susidariusių ir perdirbtų atliekų kiekis ir kaip šis kiekis susijęs su duomenimis apie buitines atliekas, kuriuos reikia pateikti pagal Reglamentą (EB) Nr. 2150/2002.
               
            
                  Popierinių, metalinių, plastikinių ir stiklinių buitinių atliekų ir kitų vienarūšių buitinių atliekų arba panašių atliekų paruošimas pakartotinai naudoti ir perdirbti
               
               
                  2   skaičiavimo metodas
                  
                     
               
               
                  Valstybės narės naudoja nacionalinius duomenis. Galima naudoti duomenis, gautus vykdant kitus įsipareigojimus informuoti apie atliekas, ir pritaikyti juos atsižvelgiant į nacionalines sąlygas. Kartu su duomenimis valstybės narės pateikia ataskaitą, kurioje, pažymint atitinkamus langelius šio sprendimo II priedo lentelėje, paaiškinama, kurios medžiagos skaičiuotos ir iš kokios veiklos jos susidarė, ir kaip buvo apskaičiuotas susidariusių ir perdirbtų atliekų kiekis. Jeigu valstybė narė į skaičiavimą įtraukia namų ūkiuose į kompostą paverstas atliekas, ji paaiškina, kaip buvo apskaičiuotas susidariusių ir perdirbtų atliekų kiekis.
                  Ataskaitoje taip pat paaiškinama, kaip šis kiekis susijęs su duomenimis apie buitines atliekas ir kitą ekonominę veiklą, apie kuriuos reikia pranešti pagal Reglamentą (EB) Nr. 2150/2002.
               
            
                  Buitinių atliekų paruošimas pakartotinai naudoti ir perdirbti
               
               
                  3   skaičiavimo metodas
                  
                     
               
               
                  Valstybės narės, pranešdamos apie perdirbtų buitinių atliekų kiekį, naudoja nacionalinius duomenis. Kartu su duomenimis jos pateikia ataskaitą, kurioje, pažymint atitinkamus langelius šio sprendimo II priedo lentelėje, paaiškinama, kurios medžiagos skaičiuotos ir kaip buvo apskaičiuotas perdirbtų atliekų kiekis.
                  Ataskaitoje taip pat paaiškinama, kaip šis kiekis susijęs su duomenimis apie buitines atliekas ir kitą ekonominę veiklą, apie kuriuos reikia pranešti pagal Reglamentą (EB) Nr. 2150/2002.
                  Bendras buitinių atliekų kiekis paimamas iš duomenų, kuriuos reikia pateikti pagal Reglamento (EB) Nr. 2150/2002 I priedo 8 skirsnio 1.2 punktą.
                  Šių atliekų kodų atliekos į skaičiavimus neįtraukiamos:
                  
                              08.1.
                           
                           
                              -
                           
                           
                              Nebenaudojamos transporto priemonės
                           
                        
                              11–13
                           
                           
                              -
                           
                           
                              Dumblas ir mineralinės atliekos
                           
                        
            
                  Komunalinių atliekų paruošimas pakartotinai naudoti ir perdirbti
               
               
                  4   skaičiavimo metodas
                  
                     
               
               
                  Valstybės narės remiasi statistiniais duomenimis apie komunalines atliekas, kuriuos kasmet praneša Komisijai (Eurostatui).
               
            
   
      II PRIEDAS
      
         KOMUNALINIŲ ATLIEKŲ MEDŽIAGOS IR ATITINKAMI ŠALTINIAI, REIKALINGI TAIKANT I PRIEDO 1, 2 IR 3 SKAIČIAVIMO METODUS
      
      
                   
               
               
                   
               
               
                  Atliekos, susidariusios
               
            
                  Namų ūkiuose
               
               
                  Mažose įmonėse
               
               
                  Restoranuose ir valgyklose
               
               
                  Viešose zonose
               
               
                  Kitur
                  (nurodyti)
               
            
                  Atliekų medžiagos
               
               
                  Atliekų kodas pagal Sprendimą 2000/532/EB
               
               
                   
               
               
                   
               
               
                   
               
               
                   
               
               
                   
               
            
                  Popierius ir kartonas
               
               
                  20 01 01, 15 01 01
               
               
                   
               
               
                   
               
               
                   
               
               
                   
               
               
                   
               
            
                  Metalai
               
               
                  20 01 40, 15 01 04
               
               
                   
               
               
                   
               
               
                   
               
               
                   
               
               
                   
               
            
                  Plastikas
               
               
                  20 01 39, 15 01 02
               
               
                   
               
               
                   
               
               
                   
               
               
                   
               
               
                   
               
            
                  Stiklas
               
               
                  20 01 02, 15 01 07
               
               
                   
               
               
                   
               
               
                   
               
               
                   
               
               
                   
               
            
                  Biologiškai skaidžios virtuvių ir valgyklų atliekos
               
               
                  20 01 08
               
               
                   
               
               
                   
               
               
                   
               
               
                   
               
               
                   
               
            
                  Nurodykite, ar įtrauktos namuose į kompostą paverstos atliekos
               
            
                  Biologiškai skaidžios sodų ir parkų atliekos
               
               
                  20 02 01
               
               
                   
               
               
                   
               
               
                   
               
               
                   
               
               
                   
               
            
                  Nurodykite, ar įtrauktos namuose į kompostą paverstos atliekos
               
            
                  Biologiškai neskaidžios sodų ir parkų atliekos
               
               
                  20 02 02, 20 02 03
               
               
                   
               
               
                   
               
               
                   
               
               
                   
               
               
                   
               
            
                  Medis
               
               
                  20 01 38, 15 01 03
               
               
                   
               
               
                   
               
               
                   
               
               
                   
               
               
                   
               
            
                  Tekstilė
               
               
                  20 01 10, 20 01 11, 15 01 09
               
               
                   
               
               
                   
               
               
                   
               
               
                   
               
               
                   
               
            
                  Baterijos
               
               
                  20 01 34, 20 01 33*
               
               
                   
               
               
                   
               
               
                   
               
               
                   
               
               
                   
               
            
                  Nebenaudojama įranga
               
               
                  20 01 21*, 20 01 23*, 20 01 35*, 20 01 36
               
               
                   
               
               
                   
               
               
                   
               
               
                   
               
               
                   
               
            
                  Kitos komunalinės atliekos
               
               
                  20 03 01, 20 03 02, 20 03 07, 15 01 06
               
               
                   
               
               
                   
               
               
                   
               
               
                   
               
               
                   
               
            
                  Pirmiau nenurodytos komunalinės atliekos (nurodyti)
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      III PRIEDAS
      
         ŠIO SPRENDIMO 4 STRAIPSNIO 1 DALYJE MINIMI TIKSLŲ, TAIKOMŲ STATYBOS IR GRIOVIMO ATLIEKOMS, SKAIČIAVIMO METODAI
      
      
                  Skaičiavimo metodas
               
               
                  Valstybių narių įgyvendinimo ataskaitoms taikomi konkretūs reikalavimai
               
            
                  
                     
               
               
                  
                              1)
                           
                           
                              Pranešant apie panaudotų medžiagoms gauti statybos ir griovimo atliekų kiekį (formulės skaitiklis) nurodomi tik šie Sprendimo 2000/532/EB priedo kodai:
                              
                                           
                                       
                                       
                                          Atliekų sąrašas, 17 skyrius. Statybos ir griovimo atliekos:
                                          17 01 01, 17 01 02, 17 01 03, 17 01 07, 17 02 01, 17 02 02, 17 02 03, 17 03 02, 17 04 01, 17 04 02, 17 04 03, 17 04 04, 17 04 05, 17 04 06, 17 04 07, 17 04 11, 17 05 08, 17 06 04, 17 08 02, 17 09 04
                                       
                                    
                                           
                                       
                                       
                                          Atliekų sąrašas, 19 12 poskyris. Atliekų mechaninio apdorojimo (pvz., rūšiavimas, smulkinimas, suslėgimas, granuliavimas) atliekos, jeigu jos susidarė apdorojus statybos ir griovimo atliekas:
                                          19 12 01, 19 12 02, 19 12 03, 19 12 04, 19 12 05, 19 12 07, 19 12 09
                                       
                                    Ataskaitoje, kurią valstybės narės pateikia kartu su duomenimis, paaiškinama, kaip išvengiama dvigubo atliekų skaičiavimo.
                           
                        
                              2)
                           
                           
                              Pagal Reglamentą (EB) Nr. 2150/2002 (formulės skaitiklis) pranešama apie susidariusias statybos ir griovimo atliekas, apimančias:
                              
                                          a)
                                       
                                       
                                          atliekas, susidariusias vykdant NACE 2 red. F sekcijos kodams priskirtą veiklą, kaip minėta to reglamento I priedo 8 skirsnio 17 punkte, kurias sudaro atliekos, priskirtos šiems atliekų kodams, kaip apibrėžta to reglamento I priedo 2 skirsnyje:
                                          
                                                      06.1.
                                                   
                                                   
                                                      –
                                                   
                                                   
                                                      Turinčios geležies metalo atliekos
                                                   
                                                
                                                      06.2.
                                                   
                                                   
                                                      –
                                                   
                                                   
                                                      Neturinčios geležies metalo atliekos
                                                   
                                                
                                                      06.3.
                                                   
                                                   
                                                      –
                                                   
                                                   
                                                      Mišrios metalo atliekos
                                                   
                                                
                                                      07.1.
                                                   
                                                   
                                                      –
                                                   
                                                   
                                                      Stiklo atliekos
                                                   
                                                
                                                      07.4.
                                                   
                                                   
                                                      –
                                                   
                                                   
                                                      Plastikas
                                                   
                                                
                                                      07.5.
                                                   
                                                   
                                                      –
                                                   
                                                   
                                                      Medis
                                                   
                                                
                                    
                                          b)
                                       
                                       
                                          visas šios atliekų kategorijos atliekas (vykdant visas ekonomines veiklas):
                                          
                                                      —
                                                   
                                                   
                                                      Statybos ir griovimo mineralinės atliekos,
                                                   
                                                
                                    kaip apibrėžta to reglamento III priede.
                           
                        
                              3)
                           
                           
                              Valstybės narės gali pasirinkti teikti ataskaitas apie perdirbtas ir panaudotas medžiagoms gauti statybos ir griovimo atliekas remdamosi savo pačių ataskaitų teikimo sistema. Tokiu atveju kartu su duomenimis jos pateikia ataskaitą, kurioje paaiškinama, kokios medžiagos skaičiuotos ir kaip šie duomenys susiję su duomenimis apie statybos ir griovimo atliekas, kuriuos reikia pateikti pagal Reglamentą (EB) Nr. 2150/2002. Jeigu duomenys, grindžiami valstybės narės ataskaitų teikimo sistema yra tikslesni negu duomenys, pateikti pagal tą reglamentą, ar pasiektas tikslas bus vertinama remiantis valstybių narių ataskaitų teikimo sistemos duomenimis.